als_Latn dik_Latn sag_Latn
Opozita është ende në bojkot parlamentar, edhe pse sot mazhoranca i hapi rrugë opozitës duke miratuar 2 komisionet hetimor. Por për deputetin socialsit Taulant Balla kërkesat e opozitës për të hyrë në parlament nuk kanë qenë të dokumentuara.
Balla është shprehur se deputetët e opozitës nuk e dinë për çfarë janë në bojkot. Sipas Ballës deputetët e PD nxjerrin justifikime, dhe justifikimi i radhës mund të jetë kthimi në detyrë i 2 anëtarëve të KLD.
“Pjesa më e madhe e deputetëve të PD, që na bie rasti të takohemi, nuk e dinë pse janë në bojkot. Po ti pyesësh thonë; e dinë ata të dy. Këta e bënë veprimin dhe pastaj u gjendën para faktit si të justifikohemi që të hyjmë në parlament. Kini parasysh, që nesër, se sot janë duke e vrarë mendjen, do të dalë në konferencë për shtyp PD, dhe do thotë ne vijmë në parlament po të ktheni në detyrë Çefën dhe Lulzim Lelçajn”, tha Balla.
I pyetur se nësë ishte një ndërhyrje e drejtë shkarkimi i dy anëtarëve të KLD, duke qenë se është një institucion i drejtësisë, Balla bëri një paralelizëm me shkarkimin e Kreshnik Spahiut në vitin 2012 dhe u përgjigj:
“Jo pa qëllim sot në Kuvendin e Shqipërisë kam lexuar raportin hetimor të shkurtit 2012 për shkarkimin nga detyra të nënkryetarit të KLD, Kreshnik Spahiu, dhe kam lexuar argumentimin e deputetëve të PD, të miratuar nga Kuvendi, për të drejtën ekskluzive që ka Kuvendi i Shqipërisë, kundrejt nominimeve të veta, duke përfshirë edhe nominimet e veta në KLD, në rast se Kuvendi vlerëson se ata përfaqësues të vet nuk e kanë kryer funksionin. Në vitin 2012, Kuvendi e shkarkoi Spahiun se e gjeti për shkeljet e paraqitur në raport sepse e kishte këtë të drejtë. Tani çfarë ka ndodhur që këtij Kuvendit të pas 23 qershorit i mungoka kjo e drejtë për të shkarkuar të emëruarit e vet në KLD”, u shpreh Balla.
Intervista e plotë e Taulant Ballës në Ora News
ex/oranews.tv/
Të parët për lajmin e fundit. Ndiqni Oranews.tv në Facebook dhe në Twitter
als_Latn als_Latn als_Latn als_Latn als_Latn als_Latn ita_Latn als_Latn